Vesa-Pekka Rannikko

**Vesa-Pekka Rannikko** (s. 1968 Turku) on suomalainen kuvanveistäjä, joka asuu ja työskentelee Helsingissä. Hän tekee veistoksia väripigmentein läpivärjätystä kipsistä.

Rannikon veistokset ovat kuin kolmiulotteisia impastomaalauksia. Rannikko kokoaa teoksensa käyttäen palettiveistä, työskennellen nopeasti ennen kuin kipsi kuivuu. Veistoksissa on erivärisistä kipsisistä "siveltimenvedoista" muodostuvat vahvat valot ja varjot. Rannikon teoksissa on arkisia teemoja, kuten maitotölkkejä, olutpakkauksia ja muuten tutunoloisia kuvia.

Vesa-Pekka Rannikko on tehnyt myös performanssia ja videoita. Hänen omien sanojensa mukaan on kiinnostavaa, ettei teoksia voida lokeroida tarkasti. Teoksen voi määritellä tällöin yhtäaikaisesti esimerkiksi valokuvaksi ja tilateokseksi tai maalaukseksi ja veistokseksi.

## Koulutus
Vesa-Pekka Rannikko on opiskellut pääsääntöisesti Suomessa. Hän valmistui ensin taiteen maisteriksi ja sittemmin myös kuvataiteen maisteriksi.

* 1993-1998 Kuvataideakatemia (Kuvataiteen maisteri)
* 1996 Royal Danish Academy of Fine Arts, School of Media Arts
* 1989-1995 Taideteollinen korkeakoulu, keramiikka- ja lasialan opinnot (Taiteen maisteri)
* 1988-1989 Oulun yliopisto, Arkkitehtuurin osasto

## Julkiset teokset
### Leinelä
Vuonna 2008 Rannikko valittiin laatimaan taiteen yleissuunnitelman Vantaan Leinelän kaupunginosan yleisille alueille. Teokset sijoittuvat pääasiassa kaduille ja puistoihin, mutta myös esimerkiksi kiertoliittymiin. Seudun kasveista innoittunut, seitsemän metriä korkea valaistu teos *Paikalliset* valmistui 2012.

### Torpparinmäki
Helsingin Torpparinmäen Näsinpuistossa sijaitsee Vesa-Pekka Rannikon teos *Aaumu*. Helsingin kaupungin taidemuseon tilaama teos on valmistettu kivimassalla rikastetusta betonista - teoksen valmistumisessa oli aktiivisesti mukana myös Suomen betoniyhdistys. Aaumu teos julkistettiin 13.9.2005.

### Kivisilta

Kivisillan alueella Keravalla sijaitsee Rannikon teos *Heimo* (2024). Teos nousee asuinalueen keskusaukion kupeessa olevasta Pilske-vesialtaasta. Kahdeksan metriä korkea teos on valmistettu teräksestä ja kuparista. Luonnosta inspiroituneessa teoksessa sirojen kaislojen ja järvikortteiden joukosta pilkistävät valaistut ruokokerttuset, pajusirkut ja punavarpuset. Teos kuuluu Keravan taidemuseon Sinkan kokoelmiin.

## Venetsian biennaali 2011
Näyttelyvaihtokeskus FRAME:n taiteellinen johtaja Laura Köönikkä valitsi Rannikon edustamaan Suomea 54. Venetsian biennaalissa. 

Näyttely pidettiin perinteikkäästi Aalto-paviljongissa, jonka Rannikko mielsi myös teostensa lähtökohdaksi.. Näyttely jouduttiin sulkemaan etuajassa myrskyvaurioiden takia.

## Kuvia teoksista

Tiedosto:Vesa-Pekka Rannikko Aaumu 2005.jpg|*Aaumu*, 2005 on Helsingin Torpparinmäen Näsinpuistossa.
Tiedosto:Vesa-Pekka Rannikko Paikalliset 2012.jpg|*Paikalliset*, 2012 on Vantaan Leinelän liikenneympyrässä.
Tiedosto:Vesa-Pekka Rannikko Mycelium 2015.jpg|*Mycelium*, 2015 on Terveyden ja hyvinvoinnin laitoksessa Helsingissä.
Tiedosto:Vesa-Pekka Rannikko - Sulka ja Tähdet (2018) - Rautkallionkadun silta (Rautkallionkatu 1) ja Kytötie 29 - Havukoski - Vantaa - 1.jpg| Sulka, osa teoksesta *Sulka ja Tähdet*, 2018, Rautkallionkadun silta, Havukoski, Vantaa.
Tiedosto:Vesa-Pekka Rannikko - Varpusen sanoja (2020) - Rautkallionkadun itäpään portaat, Rautakallionkatu 12 lähellä - Havukoski - Vantaa - 1.jpg|*Varpusen sanoja*, 2020, Rautkallionkadun itäpään portaat, Havukoski, Vantaa.
Tiedosto:Rannikko, Vuo, Espoo Vaakunatori.jpeg|*Vuo*, 2020, Espoo.
Tiedosto:Vesa-Pekka Rannikko Vahdit 2022.jpg|*Vahdit* (2022), Björkenheimintien sillalla, Seinäjoki
Tiedosto:Vesa-Pekka Rannikko - Feenix (2022) - Koivutori, Havukoski - Vantaa.JPG|*Feenix*, 2022, Koivutori, Vantaa.
Tiedosto:Vesa-Pekka Rannikko - Tervetuloa (2022) - Koivukylän asukastila, Hakopolku 2 - Vantaa.JPG|*Tervetuloa*, 2022, Koivukylän asukastila, Vantaa.
Tiedosto:Vesa-Pekka Rannikko Heimo 2024.jpg|*Heimo*, 2024, Kerava.


## Lähteet

## Aiheesta muualla
* Vesa-Pekka Rannikon kotisivu (vesapekkarannikko.com)
* Kiasman kokoelmat 
* Esittely (anhava.com)